ข้อบัญญัติองค์การบริหารส่วนตำบลแสนตอข้อบัญญัติองค์การบริหารส่วนตำบลแสนตอเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่องค์การบริหารส่วนตำบลแสนตออำเภอท่ามะกา จังหวัดกาญจนบุรีพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดย พระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลแสนตอ โดยความเห็นชอบของสภาองค์การบริหารส่วนตำบลแสนตอและนายอำเภอท่ามะกา จึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลแสนตอ เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลแสนตออำเภอท่ามะกา จังหวัดกาญจนบุรี พ.ศ. ๒๕๕๕ข้อ ๒[๑] ข้อบัญญัติองค์การบริหารส่วนตำบลแสนตอนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดเส้นขนาน ระยะ ๑๐๐ เมตร กับศูนย์กลางถนน รพช. กจ. ๓๑๔๓ด้านตะวันออก จดเส้นขนานระยะ ๑๐๐ เมตร กับศูนย์กลางถนน รพช. กจ. ๓๑๔๓ ด้านใต้จดเส้นตั้งฉากกับถนนสาธารณะไม่ปรากฏชื่อฟากตะวันออกที่จุดซึ่งอยู่ห่างจากถนนสาธารณะไม่ปรากฏชื่อตามแนวถนนรพช. กจ. ๓๑๔๓ เป็นระยะ ๒๐๐ เมตร ไปทางทิศใต้เส้นขนานระยะ ๘๐๐ เมตรกับศูนย์กลางถนน รพช. กจ. ๓๑๔๓ ด้านตะวันตกจดเส้นตั้งฉากกับถนนสาธารณะไม่ปรากฏชื่อฟากตะวันตกที่จุดซึ่งเส้นขนานระยะ ๘๐๐ เมตรกับศูนย์กลางถนน รพช. กจ. ๓๑๔๓ บรรจบกับถนนสาธารณะไม่ปรากฏชื่อฟากตะวันออกเส้นขนานระยะ ๑๐๐ เมตร กับศูนย์กลางถนนสาธารณะ ไม่ปรากฏชื่อ และเส้นขนานระยะ ๑๐๐เมตรกับศูนย์กลางถนน รพช. กจ. ๓๑๔๓บริเวณที่ ๒ หมายความว่าพื้นที่บริเวณด้านเหนือ จดเส้นขนานระยะ ๑๕ เมตร กับแม่น้ำแม่กลองฝั่งตะวันออกด้านตะวันออกจดเส้นขนาน ระยะ ๑๕ เมตร กับแม่น้ำแม่กลอง ฝั่งตะวันตก ด้านใต้ จดถนนรพช. กจ. ๓๑๔๙ ฟากตะวันตก ถนน รพช. กจ. ๓๑๓๔ ฟากเหนือ วัดท่ากระทุ่ม แนวคลองส่งน้ำสาย๒ ขวา ฝั่งใต้ ด้านตะวันตก จดแนวแบ่งเขตการปกครองระหว่างตำบลตะคร้ำเอนกับตำบลแสนตอยกเว้นพื้นที่ในบริเวณที่ ๑ และโรงงานอัศวินฟอกย้อมที่บริเวณด้านเหนือจดเส้นขนานระยะ ๕๐ เมตร กับศูนย์กลางถนน รพช. กจ. ๒๑๒๗ด้านตะวันออกจด เส้นขนานระยะ ๕๐ เมตร กับศูนย์กลางถนน รพช. กจ. ๓๑๔๙ด้านใต้จดเส้นขนานระยะ ๕๐ เมตร กับศูนย์กลาง รพช. กจ. ๓๑๓๔ และเส้นขนาน ระยะ ๕๐เมตร กับคลองส่งน้ำสาย ๒ ขวา ฝั่งใต้ ด้านตะวันตก จดเส้นขนานระยะ ๕๐ เมตรกับศูนย์กลางถนนสาธารณะ ไม่ปรากฏชื่อ และ โรงงานไวต้าฟู๊ดที่จุดซึ่งด้านเหนือจดเส้นขนานระยะ ๕๐ เมตร กับแม่น้ำแม่กลอง ฝั่งใต้ ด้านตะวันออกจดเส้นตั้งฉากกับถนน รพช. กจ. ๒๑๒๗ ฟากเหนือที่จุดซึ่งอยู่ห่างจากถนนสาธารณะไม่ปรากฏชื่อ บรรจบกับถนน รพช. กจ. ๒๑๒๗ ฟากใต้ไปทางทิศตะวันออก ตามแนวถนน รพช. กจ. ๒๑๒๗ เป็นระยะ ๖๐๐ เมตร ด้านใต้ จดถนน รพช.กจ. ๒๑๒๗ ฟากเหนือ ด้านตะวันตก จดเส้นตั้งฉากกับถนน รพช. กจ. ๒๑๒๗ ฟากเหนือ ที่จุดซึ่งอยู่ห่างจากถนนสาธารณะไม่ปรากฏชื่อบรรจบกับถนน รพช. กจ. ๒๑๒๗ ฟากใต้ ไปทางทิศตะวันออก ตามแนวถนน รพช. กจ. ๒๑๒๗เป็นระยะ ๒๐๐ เมตรทั้งนี้ ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคารดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิด และจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงกำจัดมูลฝอยข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิด และจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารอยู่อาศัยประเภทอาคารขนาดใหญ่(๖) อาคารพาณิชยกรรมประเภทอาคารขนาดใหญ่ แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) อาคารอยู่อาศัยหรืออาคารพาณิชย์ประเภทห้องแถว หรือตึกแถว บ้านแถว(๘) อาคารอยู่อาศัยประเภทอาคารชุด หรือหอพักข้อ ๖ ภายในบริเวณพื้นที่ที่กำหนดไว้ตามข้อ๔ และข้อ ๕ ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และ ข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๔ และข้อ ๕ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และข้อ ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลแสนตอรักษาการให้เป็นไปตามข้อบัญญัตินี้ประกาศณ วันที่ ๒ เมษายน พ.ศ. ๒๕๕๕พรชัย นาถวรานนท์นายกองค์การบริหารส่วนตำบลแสนตอ[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลแสนตอ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลแสนตออำเภอท่ามะกา จังหวัดกาญจนบุรี พ.ศ. ๒๕๕๕๒. บัญชีท้ายข้อบัญญัติองค์การบริหารส่วนตำบลแสนตอเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลแสนตออำเภอท่ามะกา จังหวัดกาญจนบุรี พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๒๑ พฤศจิกายน๒๕๕๕ปณตภร/ผู้ตรวจ๒๓ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๗๔ ง/หน้า ๗๕/๑๙ พฤศจิกายน ๒๕๕๕